ועדת הכספים, כנסת 20, פרוטוקול מספר 1136, 2018-10-16 10:00

משה גפני: בוקר טוב.

משה גפני: אני מתכבד לפתוח את ישיבת ועדת הכספים.

משה גפני: לפנות בוקר הלך לעולמו עורך דין הרב יעקב וינרוט.

משה גפני: מעבר למערכת היחסים האישית, אפילו המשפחתית, שהייתה לו אתו, הוא היה איש משכמו ומעלה בכל מובן שאנחנו מסתכלים.

משה גפני: בראש ובראשונה, מה שכולם יודעים, זה הנושא המשפטי.

משה גפני: ביקשו ממנו כמה פעמים להצטרף לבית המשפט העליון ובסופו של דבר הוא לא הצטרף, הוא סירב, הוא יותר נלחם על הצדק והוא נלחם על הצדק בקיצוניות.

משה גפני: הייתי יושב אתו פעמים רבות.

משה גפני: היכולות שלו, הכישורים שלו והתרומה שלו למערכת הצדק בישראל לא תסולא בפז.

משה גפני: אני יכול לומר שאנחנו נעזרנו בו מאוד בעצה ובמאבקים.

משה גפני: מטבע הדברים אנחנו מיעוט בחברה והוא ידע גם לייצג אותנו אבל גם לומר לנו מה אפשר ומה אי אפשר.

משה גפני: הוא יחסר לחברה הישראלית, הוא יחסר לחברה המשפטית במדינת ישראל, הוא יחסר לאלה שזקוקים למשפטן שיודע לעשות את הדברים והוא ידע לעשות את הדברים באופן יוצא מן הכלל.

משה גפני: הוא היה תלמיד חכם.

משה גפני: אני יכול לומר לכם שבאירועים משפחתיים הוא היה מדבר דברי תורה והוא היה משכמו ומעלה.

משה גפני: הוא היה חברותה של ראש ישיבת פוניבז', לפי דעתי במשך עשרות שנים.

משה גפני: לפני שהוא נפטר היה אצלו בבית החולים, הרב קנייבסקי בחצות הלילה.

משה גפני: אני לא ידעתי אבל כנראה שידעו שזה הולך לקרות ולצערנו הרב זה קרה והוא הלך לעולמו.

משה גפני: אני שולח תנחומים למשפחתו, לאשתו, לילדיו ולכל הקרובים אליו, כל אלה שהוקירו את פעולותיו.

משה גפני: אני שולח להם תנחומים.

משה גפני: יהי זכרו ברוך.

מוסי רז: אפשר להוסיף משהו אדוני היושב ראש?

משה גפני: כן.

מוסי רז: אני לא הכרתי אותו אישית אבל אני רוצה להצטרף לכל מילה שלך, בעיקר לכבד ולהוקיר את היכולת שלו לחיות בשני העולמות.

מוסי רז: לא תמיד זה קל.

מוסי רז: רציתי להעיר הערה אחת לדברים שאמרת והיא שאין קיצוניות במאבק למען הצדק.

מוסי רז: אמרת שהוא נאבק למען הצדק.

משה גפני: רציתי להראות סימן.

משה גפני: אתה צודק.

משה גפני: אני מסכים.

מוסי רז: הוא נאבק נגד הצדק.

מוסי רז: כמובן אני מזדהה עם דבריך ומשתתף.

משה גפני: הרבה פעמים הייתי אומר לו, תשמע, אבל זה כך, הוא היה אומר, לא, צריך להילחם על דברים מהסוג הזה עד הסוף.

משה גפני: הוא היה עוזר לאנשים חלשים והיה עוזר לכאלה שהמערכת פגעה בהם.

משה גפני: הכוונה היא למה שאתה אומר.

מוסי רז: נלחם בדבקות למען הצדק.

משה גפני: בדבקות, כן.

משה גפני: בדבקות למען הצדק.

משה גפני: נכון.

משה גפני: הוא היה איש שכשהיית מדבר אתו, היית רואה איש לוחם.

משה גפני: אני מודה לך על ההערה והיא נכונה.

איתן ברושי: גם אני מבקש להצטרף לדברים.

משה גפני: כפי שאמרתי, אנחנו שולחים את תנחומינו למשפחה.

משה גפני: אני מבקש לשלוח תנחומים גם לחברנו ארז אורעד, שנמצא כאן, על פטירת אחיו.

משה גפני: איש צעיר שלא הכרנו אותו.

משה גפני: אנחנו משתתפים בצערך.

משה גפני: אמנם לא הספקתי להגיע אבל דיברתי אתך בטלפון.

ארז אורעד: תודה על התנחומים.

משה גפני: ניחמתי אותך בטלפון.

משה גפני: אגב, יש שאלה הלכתית והיא האם אפשר לנחם בטלפון וככל הנראה התשובה היא כן.

משה גפני: תנחומים הם בתוך השבעה אבל אפשר לנחם שנה שלמה ואפשר בטלפון, אף על פי שמלכתחילה צריך לבוא ולנחם.

משה גפני: אני פשוט לא הספקתי.

משה גפני: ניחמתי אותך בטלפון ואנחנו בוועדה שולחים ומנחמים אותך על פטירת אחיך.

משה גפני: שלא תדעו יותר צער.

ארז אורעד: תודה.

משה גפני: איתן, ביקשת הצעה לסדר.

איתן ברושי: אדוני היושב ראש, שני דברים.

איתן ברושי: אתה אמרת שתקים ועדה שתבחן את הסוגיות של הטבות המס בעקבות מה שהחלטנו ובעקבות מה שמצפה לנו.

משה גפני: לא ועדה.

משה גפני: צוות.

איתן ברושי: צוות.

איתן ברושי: אני בעצמי הגשתי הצעה לסדר.

משה גפני: ראיתי.

איתן ברושי: אני מציע לך לשקול אם אתה יכול להצטרף אליה כי היא נדחתה ולא אישרו לי דיון מהיר אותו אני מבקש לקדם על המלט.

משה גפני: לא הבנתי.

משה גפני: איזה דיון מהיר אישרו לך?

איתן ברושי: דיון מהיר בוועדת כספים על היבוא הפרוע של המלט.

איתן ברושי: יש מלט בהיצף.

איתן ברושי: אני ביקרתי גם במפעל בהר טוב וביקרתי גם במפעל שהקימו בנמל חיפה שמביא מלט בהיצף מיוון ומערבבים אותו עם החומרים.

איתן ברושי: לא חשוב.

איתן ברושי: אני לא רוצה להאריך.

משה גפני: את זה דווקא לא ראיתי.

איתן ברושי: זה דיון מהיר.

איתן ברושי: אנחנו נאמנים לשמירת התוצרת.

איתן ברושי: הייתי אתמול אצל החשב הכללי ואני אומר לך שאתה לא מבין את הפער הזה שקיים בין היעדים הלאומיים שאתה חושב שאתה משרת אותם לבין הפקידות שיש לה סדר יום משלה.

איתן ברושי: לפעמים אני חושב שלא יכול להתקבל עובד מדינה אם אין לו מינימום של תפיסת עולם אבל כנראה מה שבודקים, זה רק את ההשכלה ולא את הדעה ולא את חוט השדרה.

איתן ברושי: אני אומר לך שיש עובדי מדינה שאין להם לא חוט שדרה ולא שורשים.

איתן ברושי: אף אחד לא שומע אבל אני קורא להם אצות.

משה גפני: לא, לא צריך לקרוא להם כך.

איתן ברושי: אבל זה לא יכול להיות.

מוסי רז: למה אתה משתלח בעובדי מדינה?

משה גפני: אלה עובדי מדינה.

מוסי רז: בואו נעצור כאן.

משה גפני: אלה עובדי מדינה.

משה גפני: אתה לא יכול להגיד את זה.

משה גפני: אתה לא יכול.

משה גפני: פרלמנטרית אתה לא יכול ואישית אתה לא יכול.

איתן ברושי: יבוא המלט מורכב משני חלקים, מ-20 אחוזים שקבעה ועדה.

משה גפני: איתן, מה שאתה אומר, זה בסדר.

משה גפני: מה שלא בסדר זה שאתה מכנה אותך בשמות.

משה גפני: העמדת כאן את מאות אלפי העובדים ואתה אומר את ההגדרה הזאת?

משה גפני: לא צריך.

משה גפני: דבריך לא נשמעים אם אתה אומר את זה.

משה גפני: אם אתה לא אומר את זה, דבריך נשמעים כי רבים כאן סבורים שבאמת יש בעיות שצריך לטפל בהן.

איתן ברושי: בסדר.

מיקי רוזנטל: ההערה נוגעת רק להערה על עובדי המדינה ולא על הנושא.

משה גפני: בדיוק.

איתן ברושי: אני מוריד את עובדי המדינה עם תפיסות כאלה.

איתן ברושי: אתה לא מאמין כשאתה רואה את זה.

איתן ברושי: לכן אני לא יכול להשלים עם זה.

איתן ברושי: ראינו כאן אתמול את הדיון על שדה דב.

איתן ברושי: עשו איזון בין בניית 14-12,000 יחידות דיור בתל אביב, לאזן את הצרכים, לבין סגירת שדה דב.

איתן ברושי: אתה לא מאמין שזה קורה במדינת ישראל.

איתן ברושי: סוגרים את שדה דב שהוא צינור הקיום של אזורים כמו אילת והערבה, אפילו שהעבירו עכשיו לשדה חדש אבל זאת עוד יותר נסיעה מאילת, סוגרים את החלון של קריית שמונה ורמת הגולן והכול תחת תפיסה שבונים 12,000 יחידות דיור.

משה גפני: אני מסכים אתך אבל אלה לא הפקידים.

משה גפני: הייתה החלטה.

משה גפני: החלטה לא נכונה, אבל הייתה החלטה.

משה גפני: אלה לא הפקידים.

איתן ברושי: הערה שנייה.

איתן ברושי: דבר ראשון, בבקשה, גם חבריי, אנחנו רוצים להקים את הצוות שיבחן את סוגיות הטבות המס בעקבות מה שמצפה לנו ובעקבות מה שהחלטנו.

איתן ברושי: עד כאן בסדר, גפני?

משה גפני: כן.

איתן ברושי: ההערה התקבלה.

איתן ברושי: עכשיו אין הערות להערות.

איתן ברושי: זה לגבי הטבת המס.

איתן ברושי: קיבלתי את הדברים.

איתן ברושי: אני תמיד גם מוכן להתנצל.

משה גפני: בסדר.

משה גפני: לא צריך להגיד את זה.

איתן ברושי: מחצבות רמת הגולן.

איתן ברושי: ביקרתי במרום הגולן.

איתן ברושי: נתת לנו פגרה ארוכה והיה לנו הרבה זמן.

משה גפני: אני לא נתתי את הפגרה.

משה גפני: אנחנו קיימנו כאן ישיבות אבל הייתה פגרה.

איתן ברושי: הדבר היחידי שיצא לפגרה זאת הכנסת.

איתן ברושי: הבעיות לא יצאו לפגרה.

איתן ברושי: רובן גם לא נפתרו.

איתן ברושי: מחצבות רמת הגולן.

איתן ברושי: הנושא לא נפתר עד רגע זה.

איתן ברושי: היה כאן סיכום של אנשים שבאו במיוחד בזמן הפגרה הקודמת שעד סוף מאי זה יסתדר.

איתן ברושי: אנחנו נמצאים אוטוטו בסוף אוקטובר וזה לא קרה.

איתן ברושי: כבר רצו להדיח את עדיאל וכבר הביאו לו מחליף אבל הוא נשאר שם.

איתן ברושי: הרבה דברים קורים אבל מה שאנחנו סיכמנו, לא קרה.

איתן ברושי: לא השתנה הגבול, לא השתנה המיקום.

איתן ברושי: עם כל הכבוד, מי יושב שם?

איתן ברושי: יועצים משפטיים, פקידות שלא מסוגלת לצאת מהקיבעון.

איתן ברושי: תודה.

משה גפני: אני רק רוצה להעיר את תשומת לבכם לעניין.

משה גפני: מדובר על הצעה לסדר.

משה גפני: בהצעה לסדר לא מקיימים דיון ארוך.

משה גפני: העלית את העניין הזה וזה מצוין ואתה מעורר אותו לגבי הנושא של רמת הגולן עם המחצבה שם.

משה גפני: אני אדבר אתו שוב.

משה גפני: אני בקשר אתו.

משה גפני: אם יהיה צורך, אנחנו נקיים על זה דיון בוועדה כי הטענה הזאת היא טענה צודקת.

משה גפני: הם היו צריכים לתת תשובה.

משה גפני: הם עובדים לאט מדי ואנשים סובלים.

משה גפני: אם אין פתרון, שיגידו שאין פתרון ונצטרך להתמודד עם זה.

משה גפני: אבל לא לסחוב את העניין ולנצל את העובדה שאנחנו בפגרה והעניין נסחב.

משה גפני: אנחנו שמים נושאים בסדר היום בזמן הפגרה אבל שמים את הדברים הדחופים ואומרים שאי אפשר לקיים דיון בפגרה על כל הנושא הזה.

איתן ברושי: תודה.

משה גפני: אנחנו עוברים לסדר היום.

משה גפני: אישור מוסדות ציבור לעניין סעיף 46 לפקודת מס הכנסה (רשימה שסימנה: 13-228-18).

ארז אורעד: בוקר טוב.

משה גפני: בנימין למקין עבר לאגף אחר.

ארז אורעד: תבוא מישהי אחרת שמחליפה אותו.

ארז אורעד: לכל הרשימות האלה יש אישור ניהול תקין.

משה גפני: אבל הם צריכים לבוא.

משה גפני: טמיר אומר שהם שלחו את הרשימות.

טמיר כהן: הפעם הם לא יכולים להגיע.

משה גפני: בסדר אבל אני מבקש שהם יגיעו.

משה גפני: זה שאין בעיות, זאת מעלתם של האנשים שעושים את העבודה כדי להביא את זה לכאן באופן מסודר אבל הם צריכים להגיע לכאן.

משה גפני: לפעמים לוועדה יש שאלות.

ארז אורעד: כבוד היושב ראש הרב משה גפני, חברי ועדת הכספים, אני מתכבד להביא בפניכם רשימה של מוסדות ציבור לאישורכם לפי סעיף 46 לפקודת מס הכנסה.

ארז אורעד: הרשימה כוללת 75 מוסדות ציבור שנבדקו על ידי עובדי המחלקה והיחידה למוסדות ציבור ולמלכ"רים וגם עברו את הוועדה הציבורית אצלנו ברשות המסים.

ארז אורעד: אני מביא אותה לאישורכם.

ארז אורעד: מספר הרשימה, שיירשם בפרוטוקול, הוא 13-228-18 וזאת הרשימה אותה אני מביא לאישורכם.

משה גפני: יש שאלות?

מיקי לוי: מספר 3.

מיקי לוי: בית הכנסת המרכזי טל מנשה, בחור בשם יעקב קנדל, גזבר.

מיקי לוי: אני מודה שלא הצלחנו להגיע לתעודת הזהות שלו אבל יש אחד יעקב קנדל, ואני נזהר בדבריי, שנתפס בגניבה של כמיליון שקלים, אחד ששירת בדקה ה-90 ו נשפט ל-4.5 שנות מאסר.

מיקי לוי: לא הצלחתי למצוא את תעודת הזהות שלו.

מיקי לוי: יעקב קנדל הוא לא שם כמו מאיר כאן או מיקי לוי אלא זה שם די חריג אבל יכול להיות שאני טועה ואני נזהר בדבריי.

מיקי רוזנטל: נכון.

מיקי רוזנטל: בעבר הייתה לנו טעות כזאת ואז השם היה דומה והתנצלנו.

מיקי רוזנטל: גם כאן אנחנו אומרים את זה בזהירות.

משה גפני: אתה יודע להתייחס לזה?

ארז אורעד: חבר הכנסת מיקי לוי, בדרכי לכאן קיבלתי טלפון מהעוזר שלך שביקש ממני לבדוק.

ארז אורעד: עשיתי כמה טלפונים לאנשים שלי והם לא ידעו.

ארז אורעד: גם אין לנו את מספר תעודת הזהות.

ארז אורעד: אצלי בראש עלה משם מה השם יוג'ין קנדל וגם אחיו שהוא פרופסור בהדסה הר הצופים לניתוחי אורתופדיה מסובכים.

ארז אורעד: אם אתה רוצה לבדוק את זה באופן מאוד מעמיק, אני מוכן לבדוק.

מיקי לוי: אני מבקש.

ארז אורעד: גם אני גלגלתי בגוגל וראיתי את מה שאתה אמרת לגבי 4.5 שנות מאסר אבל אין לי עדיין ודאות.

ארז אורעד: אנחנו נבדוק את זה.

משה גפני: אם יתברר שזאת טעות, אנחנו עושים כאן עוול גדול.

משה גפני: אם יתברר שזאת לא טעות, צריך לקיים דיון.

משה גפני: אנחנו לא יודעים וגם ארז לא יודע.

מיקי לוי: אולי רק נדחה.

משה גפני: לדחות זה כבר לדחות.

משה גפני: אני שואל אותך האם אפשר לאשר ולהגיש על זה רביזיה.

מיקי רוזנטל: לנו אין בעיה.

מיקי רוזנטל: לנו חשוב מאוד רק עניין אחד, שהדבר ייבדק לעומק ושנוודא שאנחנו לא פוגעים במישהו.

משה גפני: כן.

משה גפני: שאנחנו לא פוגעים במישהו סתם.

מיקי רוזנטל: זאת בדיקה.

מיקי רוזנטל: תתקיים בדיקה אם אכן האיש הזה הוא האיש שמיוחסים לו הדברים האלה.

מיקי רוזנטל: אם אכן זה הוא, אנחנו לא נאשר את זה סופית.

שגית אפיק: ארז, זאת בדיקה של ימים?

ארז אורעד: בדיקה של ימים.

ארז אורעד: אני יכול גם לבקש מאותו אחד תעודת יושר במשטרה.

מיקי רוזנטל: תעודת הזהות של יושב ראש לא מופיעה?

ארז אורעד: השאלה אם זה אותו אחד שהייתה עליו כתבה באינטרנט.

משה גפני: הוא אומר שהשם דומה.

ארז אורעד: יש לי כאן 75 עמותות ובכל עמותה יש מינימום שבעה חברים.

משה גפני: אין לנו טענה אליך.

משה גפני: אני רק לא רוצה שאנחנו ניפול עוד הפעם עם דבר שפתאום יתברר שזה סתם צירוף מקרים של שני אנשים.

משה גפני: אני חושב שצריך לקצר.

איתן ברושי: יש כאן לקח, אדוני היושב ראש.

איתן ברושי: בטור צריך להופיע מספר תעודת הזהות של המבקש.

איתן ברושי: זאת לא פעם ראשונה שזה עולה כאן.

איתן ברושי: בהגשת המסמכים צריך לציין את מספר תעודת הזהות.

ארז אורעד: לי יש את מספר תעודת הזהות.

ארז אורעד: במסמכים שלי.

מיקי רוזנטל: עדיין יישאר לך צורך.

מיקי רוזנטל: זה לא יעזור לך.

איתן ברושי: זה התפקיד שלו.

איתן ברושי: לא יכולה להגיע המלצה אם היא לא עברה את האישור שלו.

משה גפני: לא.

משה גפני: אני לא מבקש תעודת זהות.

משה גפני: הוא צריך את מספר תעודת הזהות.

איתן ברושי: כשהוא פונה אליך, זאת לא פעם ראשונה שבדרך לכאן מדברים.

איתן ברושי: אם עכשיו יאמרו למישהו שלא אישרו אותו, זאת איזושהי פגיעה.

איתן ברושי: למה לבקש ממנו מה שלא ביקשו מכולם?

איתן ברושי: תבקשו מכולם את מספרי תעודת הזהות.

משה גפני: מה תעשה עם תעודת הזהות שתגיע אליך?

איתן ברושי: לא אני.

איתן ברושי: הוא.

משה גפני: לו יש.

משה גפני: הוא יעשה את זה.

מיקי רוזנטל: תעודת הזהות קיימת במרשם אצלו.

מיקי רוזנטל: יש לו את זה.

מיקי רוזנטל: הוא לא מפרסם אותה אבל זה לא רלוונטי.

מיקי רוזנטל: יש לו אותה.

מיקי רוזנטל: האיש שהורשע ושמו עשוי להיות זהה או שזה אותו אדם או שזה אדם אחר, את תעודת הזהות האת אין לו והוא צריך להשוות ביניהם.

מיקי רוזנטל: הרישום כאן של תעודת הזהות לא מסייע.

משה גפני: לא מועיל לנו.

איתן ברושי: עצם הדיון הזה, יש בו בעיה.

איתן ברושי: כבר מוטלת כאן לנוכח שידור ישיר איזושהי טענה נגד מישהו.

איתן ברושי: אני חושב שלכאן זה צריך להגיע אחרי שנבדק.

איתן ברושי: אם זה לא נבדק, חכו יום.

איתן ברושי: זאת לא פעם ראשונה.

איתן ברושי: אני מציע להימנע ממצב כזה שבו לנוכח שידור ישיר דנים בדמות שאף אחד לא מכיר כי למישהו יש משהו.

איתן ברושי: הדיון הזה לא מתאים לרמת הכנסת.

משה גפני: ארז, אני מבקש במקרה הזה לא לשנות ממנהגך.

משה גפני: אין לנו מה לעשות עם תעודת הזהות.

משה גפני: זה דבר שיכול לקרות.

משה גפני: אנחנו חברה פתוחה ואנחנו ועדה שצריכה לאשר דברים כשהם גלויים.

משה גפני: אם יש חשד שאולי יכול להיות מצב שהאיש ייפגע בגלל שזה לא הוא, ויכול להיות מצב הפוך.

מיקי רוזנטל: או בית הכנסת ייפגע.

משה גפני: כן.

משה גפני: אם האיש באמת חשוד בעניין של קבלת שוחד, הנושא עולה.

משה גפני: אני מציע כאן למתן את זה, לאור מה שהיה, ולאשר ועל זה להגיש רביזיה.

מיקי רוזנטל: לנו אין בעיה.

משה גפני: ותבדוק בתוך כמה ימים או אפילו פחות.

משה גפני: תאמר לנו שטעינו וכי זה לא האיש, אז ממילא נבטל את הרביזיה.

משה גפני: אם זה אותו איש, זה יחזור לכאן.

ארז אורעד: אם זה אותו איש, יש לנו דרכים להוציא אותו.

ארז אורעד: זאת אומרת, העמותה לא תיפגע.

ארז אורעד: הוא לא יהיה חבר בעמותה.

משה גפני: בסדר גמור.

מיקי רוזנטל: זה לטיפולך.

ארז אורעד: באופן מובנה אני יכול לגלגל על כל אחד כאן באולם ולמצוא שם זהה לשם שלו.

משה גפני: למה שתעשה את זה?

ארז אורעד: מאותה סיבה שהעוזר של מיקי לוי עושה את זה.

משה גפני: הוא עושה את זה כשהוא חושד.

משה גפני: אני חושב שהוא צריך לעשות את זה.

מיקי לוי: זה מאוד פשוט, אני הולך לאתר של משרד המשפטים.

מיקי רוזנטל: אנחנו רק עושים את עבודתנו.

משה גפני: ההליך הוא הליך נכון ואנחנו מקווים שתבדוק את זה מהר ונוריד את הרביזיה.

ארז אורעד: אני מבטיח שנבדוק את זה כמה שיותר מהר.

איתן ברושי: ארז, אני רוצה לשאול משהו שהוא לא קשור.

איתן ברושי: השאלה שלי היא מעבר לדיון.

איתן ברושי: האם זה יהיה נכון לתת רמה יותר גבוהה של הטבה למי שעושה את זה באזורי עדיפות לאומית וקווי עימות?

מיקי לוי: צריך לשנות את החוק.

איתן ברושי: אני שואל.

איתן ברושי: יש כאן שוויון מלא, מה שלא קיים במדיניות הממשלה, בין גבול עזה ולבנון ומה שביניהם.

איתן ברושי: למדינת ישראל יש מפות עדיפות ובאין סוף נושאים היא נותנת ביטוי לזה.

איתן ברושי: למה לא יהיה ביטוי גם כאן?

איתן ברושי: למשל, ייתנו 50 אחוזים הטבה.

איתן ברושי: כשרוצים להקים, אדוני היושב ראש, מחלקה בבית חולים פוריה, אומרים לבית החולים פוריה שיביא 50-40 מיליון שקלים אבל הם לא מביאים 100,000 שקלים.

איתן ברושי: בישראל יש כלל מעניין והוא שכל הנחלים זורמים לים וכל הכסף לתל אביב.

איתן ברושי: אני מבקש לבחון רעיון, ואדוני היושב ראש, אתה בטח רגיש לעניין, לפיו תהיה הטבה גדולה יותר לאזורי עדיפות, ספר ועימות.

איתן ברושי: תודה.

משה גפני: תודה רבה.

משה גפני: אין מציאות חוקית כזאת כאשר אנחנו מדברים על סעיף 46.

משה גפני: יש מציאות חוקית, ברגע שמגיע לכאן אגף התקציבים ומעביר תקציבים, גם לא בזמן תקציב, כשאתה בא ואומר שצריך לתת הטבות ליישובי ספר ולפריפריה.

משה גפני: דרך אגב, ראש הממשלה טוען שאין פריפריה אבל אנחנו יודעים שיש.

איתן ברושי: ועוד איך יש.

משה גפני: יש.

יצחק וקנין: שישאל אותי.

יצחק וקנין: אני אומר לי אם יש.

משה גפני: נכון.

משה גפני: אבל זה לא המקום.

משה גפני: סעיף 46 הוא סעיף נוקשה שיש לו כללים ברורים.

איתן ברושי: רעיון למחשבה.

משה גפני: אגב, מה זה כדורגל לחסרי בית?

ארז אורעד: יש דבר כזה.

משה גפני: תסביר לי מה זה.

מוסי רז: מי שבא, בודקים שאין לו בית.

ארז אורעד: דרך אגב, לעניין אזורי עדיפות לאומית, חבר הכנסת ברושי, סעיף 11 בפקודה.

משה גפני: אני לא יודע מה זה תזמורת ה-ברוק.

מיקי רוזנטל: זה סגנון מוזיקלי.

ארז אורעד: יש הרבה יוזמות אזרחיות.

מיקי לוי: עוד לא סיימתי אדוני היושב ראש.

מיקי לוי: ארז, נמשיך.

מיקי לוי: סעיף 11.

מיקי לוי: אין להם ניהול תקין.

ארז אורעד: רשמנו כאן שזאת הגשת מסמכים לפי הדרישה שלכם.

ארז אורעד: אנחנו נותנים הערות לגבי כל אחד ומאשרים אותו לשנה בלבד.

משה גפני: הפועל אילת בשחייה.

מיקי לוי: סעיף 13.

מיקי לוי: חי סנטר, שער הניצחון מגלגל מעל 2 מיליון שקלים, הוקם רק ב-2017 ובאתר של משרד המשפטים, באתר העמותות, רשום בן אדם אחד.

מיקי לוי: גם אני כבן אדם אחד רוצה לארגן 2 מיליון שקלים.

מיקי לוי: אולי תבדקו יותר לעומק?

מיקי לוי: ושוב, בזהירות.

מיקי לוי: אני רק מאיר ב-א' ולא ב-ע'.

ארז אורעד: זה שמופיע בן אדם אחד, יש שבעה חברים בעמותה.

ארז אורעד: שבעה חברים זה תנאי סף להגיע אלינו.

מיקי לוי: בסדר.

מיקי לוי: אני מצאתי בן אדם אחד.

ארז אורעד: דרך אגב, אלה שבעה חברים שאינם קרובים זה לזה, כך שלא תהיה השפעה וניגודי עניינים.

משה גפני: מהיכן הכסף שלהם?

ארז אורעד: דרך אגב, המשכורות שהוא מושך, זה בסך הכול פחות מ-47,000 שקלים בשנה.

ארז אורעד: הוא רב בית כנסת.

מיקי לוי: מצוין.

מיקי לוי: הרגעת אותי.

ארז אורעד: התרומות שהם מקבלים הן די נכבדות.

מיקי לוי: מעל ל-2 מיליון שקלים בשנה וחצי.

מיקי לוי: לגבי סעיף 19.

מיקי לוי: אין לי מה לומר אבל אני מפנה את תשומת לבך שב-2017 המחזור שלהם היה 153,000 שקלים.

ארז אורעד: אתה מדבר על קריית צנז.

מיקי לוי: כן.

מיקי לוי: בשנת 2016 המחזור שלהם היה רק 14,000 שקלים.

מיקי לוי: בשנת 2012 המחזור שלהם היה מיליון שקלים.

ארז אורעד: נכון.

משה גפני: אין עם זה שום בעיה.

מיקי לוי: ממיליון שקלים ירדו ל-146,000 שקלים.

משה גפני: אני לא מכיר אבל זה מאוד פשוט.

מיקי לוי: אני רק אומר לך לשים לב.

מיקי לוי: זה הכול.

משה גפני: הם שילמו למורים משכורות.

מיקי לוי: כמה?

משה גפני: הסכום יכול להיות 5 מיליון שקלים.

משה גפני: ארז, אתה בדקת?

ארז אורעד: כן.

ארז אורעד: בדקתי.

ארז אורעד: יש שם גם פעילות שמתרכזת בבית כנסת.

ארז אורעד: יש תורם.

ארז אורעד: יש גם הקצאת קרקע לבנייה.

ארז אורעד: כל הרשויות בטבריה מכירות בהם.

ארז אורעד: לא מצאנו שום דבר.

ארז אורעד: דרך אגב, כל הרשימות שאתם רואים כאן, כל העמותות, באות לדיון בוועדה ציבורית בה יושבת גם היועצת המשפטית שלנו, גם נציגי משרד המשפטים, נציגי ציבור כגון מנכ"ל הביטוח הלאומי לשעבר רשם העמותות לשעבר ואנשים מתוך רשות המסים.

ארז אורעד: זאת ועדה של לפחות כ-25-20 אנשים.

מיקי לוי: אין לי טענות.

מיקי לוי: אני רק מפנה את תשומת לבך.

מיקי לוי: סעיף 33.

מיקי לוי: חסרים נתונים והאם קיים מינהל תקין.

ארז אורעד: אנחנו מדברים כאן על התאמת לימודי יהדות במעגלים שונים?

מיקי לוי: כן.

ארז אורעד: איזה נתונים חסרים?

ארז אורעד: כל הנתונים נמצאים כאן.

ארז אורעד: יש אישור לשנה.

מיקי לוי: יש מינהל תקין?

מיקי לוי: אני לא מצאתי באתר של משרד המשפטים.

שגית אפיק: לא.

שגית אפיק: אין.

שגית אפיק: אבל כתוב שמאשרים את זה לשנה.

שגית אפיק: עמותות חדשות.

ארז אורעד: לכן אני מדגיש את החשיבות הזו של הגשת מסמכים.

ארז אורעד: בעבר כדי לקבל אישור ניהול תקין, עמותה חייבת להיות פעילה שנתיים.

ארז אורעד: אמרו, רגע, עד אז העמותה לא תהיה קיימת?

ארז אורעד: יצרנו נוהל מקוצר של אישור הגשת מסמכים במשרד המשפטים.

ארז אורעד: מיד לאחר שיש את האישור הזה מגישים אלינו.

משה גפני: אנחנו שיבחנו את הנוהל הזה.

משה גפני: לא אתם.

משה גפני: אנחנו שיבחנו.

ארז אורעד: אתם שיבחתם.

משה גפני: שיבחנו אתכם.

ארז אורעד: נכון.

מיקי לוי: סעיף 34.

מיקי לוי: אני אומר את זה לפרוטוקול.

מיקי לוי: סעיף 39.

מיקי לוי: אין אישור ניהול תקין.

יצחק וקנין: אלה כולן עמותות חדשות, לפי שנת הייסוד שלהן.

מיקי לוי: אבל יש גם כאלה שב-2016 אין ניהול תקין.

יצחק וקנין: תלוי מתי העמותה קמה בשנת 2016.

משה גפני: מה עם העמותה לעידוד הספורטאי החירש?

משה גפני: מספר 40.

ארז אורעד: אתה רוצה לשאול שאלה.

משה גפני: לא.

מיקי לוי: סעיף 45.

מיקי לוי: שלא יאמרו שאני רק בודק נושא אחד אבל לא מפקירים פצועים בשטח.

מיקי לוי: עמותה בשם לא מפקירים פצועים בשטח.

מיקי לוי: השם נראה בסדר גמור אבל חסר אישור ניהול תקין.

משה גפני: מה עושה העמותה הזאת?

ארז אורעד: העמותה הזו הוקמה על ידי קוסלובסקי, פצוע הלם קרב שרוצה לסייע לפצועי הלם קרב.

ארז אורעד: לקיים מטרה ציבורית של סעד.

מיקי לוי: בסדר גמור.

מיקי לוי: אני אומר את זה בחיוב.

מיקי רוזנטל: גפני, אתה רוצה לדעת לגבי סעיף 44 על כדורגל לחסרי בית?

מיקי רוזנטל: אני ביררתי.

משה גפני: מה ביררת?

מיקי רוזנטל: מדובר בארגון ירושלמי שאסף עשרה אנשים חסרי בית, אנשים שהיו בעבר אנשים נורמטיביים עם עסקים ועסקיהם קרסו.

מיקי רוזנטל: כל לילה מלינים אותם בהוסטל ומעסיקים אותם בכדורגל.

מיקי רוזנטל: סיפור מאוד יפה ומרגש.

משה גפני: אנשים מבוגרים או נערים?

מיקי רוזנטל: אנשים מבוגרים.

מיקי רוזנטל: נותנים להם לשחק כדורגל ומאפשרים להם לאמן קבוצות של ילדים.

מיקי רוזנטל: זאת מצווה גדולה.

מיקי לוי: סעיף 47.

מיקי לוי: האם יש להם הגשת מסמכים ומינהל תקין?

ארז אורעד: זה רשום כאן.

ארז אורעד: זה מופיע.

ארז אורעד: יש להם אישור הגשת מסמכים.

ארז אורעד: על מנת לקצר תהליכים, הוקמו בשנת 2017.

מיקי לוי: ראיתי את היועצת המשפטית מסמנת לבדיקה.

מיקי לוי: אני בסדר עם זה.

משה גפני: יש עוד שאלות?

מיקי לוי: לא.

משה גפני: לגבי העמותה הזאת שהיא מספר 3 ברשימה, אני מגיש עליה רביזיה.

משה גפני: אנחנו נבקש מארז, אם אפשר לעשות את הבדיקה הזאת כמה שיותר מהר.

משה גפני: אם יתברר שבאופן אקראי זה לא קשור אחד לשני, שלא יהיה זמן רב עם העננה הזאת.

משה גפני: אם אכן יתברר שזה הנושא, אני מבקש שתאמר ונביא את זה לכאן לדיון נוסף.

ארז אורעד: אני מבטיח שבהקדם האפשרי אני אשלים לכם.

משה גפני: בסדר גמור.

משה גפני: מי בעד אישור רשימה מספר 13-228-18?

משה גפני: בעד – רוב

משה גפני: נמנעים – אין

משה גפני: הרשימה אושרה.

משה גפני: אני מגיש רביזיה לגבי עמותה מספר 3.

משה גפני: בית הכנסת המרכזי טל מנשה שהיושב ראש הוא יעקב קנדל.

משה גפני: אם יתברר שאין עם העניין הזה שום בעיה, אני מבטל את הרביזיה וזה יאושר.

משה גפני: אם יתברר שיש בעיה כפי שהעלה חבר הכנסת מיקי לוי, אני מבקש להחזיר את זה לדיון.

איתן ברושי: לגבי טל מנשה, תבדוק גם שהמבנה חוקי.

מוסי רז: נתחיל מזה שאין בכלל ישוב שנקרא טל מנשה.

איתן ברושי: יש שכונה כזאת.

איתן ברושי: יש מקום כזה.

משה גפני: תודה רבותיי, אנחנו עוברים לסעיף הבא.